title: Komission päätös (EU) 2015/1582, annettu 17 päivänä heinäkuuta 2013, toimenpiteistä asiassa C SA.30704 – 12/C (ex NN 53/10), jotka Latvia on toteuttanut Latvian Mortgage and Land Bank SA:n (kaupallinen segmentti) hyväksi (tiedoksiannettu numerolla C(2013) 4406) (ETA:n kannalta merkityksellinen teksti)

text:
               25.9.2015

               FI

               Euroopan unionin virallinen lehti

               L 250/1

         KOMISSION PÄÄTÖS (EU) 2015/1582,
   annettu 17 päivänä heinäkuuta 2013,
   toimenpiteistä asiassa C SA.30704 – 12/C (ex NN 53/10), jotka Latvia on toteuttanut Latvian Mortgage and Land Bank SA:n (kaupallinen segmentti) hyväksi

         (tiedoksiannettu numerolla C(2013) 4406)

   (Ainoastaan englanninkielinen teksti on todistusvoimainen)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 108 artiklan 2 kohdan ensimmäisen alakohdan,
   ottaa huomioon Euroopan talousalueesta tehdyn sopimuksen ja erityisesti sen 62 artiklan 1 kohdan a alakohdan,
   on mainittujen artiklojen mukaisesti kehottanut asianomaisia esittämään huomautuksensa (1),
   sekä katsoo seuraavaa:
   1.   MENETTELY

               (1)

               Komissio hyväksyi 19 päivänä marraskuuta 2009, jäljempänä ’marraskuussa 2009 tehty päätös’, kaksi Mortgage and Land Bank of Latvian (2), jäljempänä ’MLB’ tai ’pankki’, hyväksi toteutettua pääomapohjan vahvistamistoimenpidettä, joiden arvo oli yhteensä 72,79 miljoonaa Latvian latia ([102,5–103,6] miljoonaa euroa). Toimenpiteet toteutettiin tammikuussa ja marraskuussa 2009 (3).

               (2)

               Latvian viranomaiset ilmoittivat 1 päivänä huhtikuuta 2010 uudesta pääomapohjan vahvistamistoimesta, jonka määrä oli 70,2 miljoonaa latia (100 miljoonaa euroa) ja joka oli toteutettu 23 päivänä maaliskuuta 2010. Ilmoitus kirjattiin vastaanotetuksi 6 päivänä huhtikuuta 2010. Latvian viranomaiset toimittivat komissiolle lisätietoja toukokuun 2010 ja tammikuun 2012 välisenä aikana (4).

               (3)

               Komissio päätti 26 päivänä tammikuuta 2012 (5), jäljempänä ’menettelyn aloittamista koskeva päätös’ hyväksyä tilapäisesti seuraavat tukitoimenpiteet: pääomapohjan vahvistamiseen 23 päivänä maaliskuuta 2010 myönnetyt 70,2 miljoonaa latia; pääomapohjan vahvistamiseen vuoden 2011 lopussa myönnetyt 50 miljoonaa latia (varat myönnettiin likviditeettijärjestelynä, joka muunnetaan pääomaksi); pankille myönnetty 250 miljoonan latin valmiusluottojärjestely; enintään 32 miljoonan latin takaukset MLB:n kaupallisen segmentin kansainvälisille velkojille sekä 60 miljoonan latin maksuvalmiustuki arvoltaan alentuneiden omaisuuserien vapaaehtoiseen realisointiin HipoNIA:ssa, joka on MLB:n omistama ja rahoittama omaisuudenhoitoyhtiö. Komissio päätti myös aloittaa Euroopan unionin toiminnasta tehdyn sopimuksen, jäljempänä ’SEUT-sopimus’ 108 artiklan 2 kohdassa tarkoitetun menettelyn, joka koskee kyseisiä toimenpiteitä, siltä osin kuin ne olivat tarpeen MLB:n kaupallisen segmentin rakenneuudistuksessa, jäljempänä ’rakenneuudistustoimenpiteet’, ja hyödyttivät pankin kehityssegmenttiä. Lisäksi menettely koskee MLB:n muutossuunnitelmaa (6). Komissio epäili rakenneuudistustoimenpiteiden soveltuvuutta sisämarkkinoille, kun otetaan huomioon komission tiedonanto elinkelpoisuuden palauttamisesta ja rahoitusalalla tämänhetkisessä kriisissä toteutettujen rakenneuudistustoimenpiteiden arvioinnista valtiontukisääntöjen perusteella (7), jäljempänä ’rakenneuudistustiedonanto’.

               (4)

               Komissio kehotti asianomaisia esittämään huomautuksensa rakenneuudistustoimenpiteistä. Komissio ei ole saanut asianomaisilta huomautuksia.

               (5)

               Latvian viranomaisten ja komission välinen kokous pidettiin 22 päivänä maaliskuuta 2012.

               (6)

               Latvia toimitti huomautuksensa menettelyn aloittamista koskevasta päätöksestä 5 päivänä huhtikuuta 2012.

               (7)

               Latvian viranomaiset ja komission edustajat vaihtoivat säännöllisesti tietoja toukokuun 2012 ja kesäkuun 2013 välisenä aikana. Latvia piti komission ajan tasalla pankin kaupallisen osan yksityistämisprosessin edistymisestä toimittamalla tietoja useita kertoja.

               (8)

               Komissio pyysi lisätietoja 23 päivänä toukokuuta 2013. Latvia vastasi tietopyyntöön 3 päivänä kesäkuuta 2013 päivätyllä kirjeellä, jossa ei kuitenkaan ollut vastauksia pankin kehityssegmenttiä koskeviin kysymyksiin. Samalla Latvia toimitti useita täydentäviä asiakirjoja, muun muassa päivitetyt tiedot MLB:n kaupallisen osan myynnistä.

               (9)

               Latvian viranomaiset ilmoittivat komissiolle 21 päivänä kesäkuuta 2013 hyväksyvänsä poikkeuksellisesti sen, että tämä päätös annetaan englannin kielellä.

               (10)

               Latvia ilmoitti 28 päivänä kesäkuuta 2013 komissiolle, että se oli lainannut HipoNIA:lle 70,98 miljoonaa latia. Laina ylitti menettelyn aloittamista koskevassa päätöksessä toimenpidettä varten väliaikaisesti hyväksytyn määrän noin 11 miljoonalla latilla.

         2.   TOSISEIKAT

   2.1   Tuensaaja – MLB

               (11)

               Latvian valtio perusti MLB:n 19 päivänä maaliskuuta 1993 toimimaan valtion omistamana pankkina. Latvian tasavallan valtiovarainministeriö omistaa 100 prosenttia pankin osakkeista.

               (12)

               MLB on keskisuuri latvialaispankki, joka tarjoaa vähittäispankkipalveluja. MLB:llä on kaksoisrooli, sillä se on sekä kehityspankki että yleispankkitoimintaa harjoittava liikepankki (8).

               (13)

               MLB ja sen tytäryhtiöt muodostavat MLB-konsernin. Pankin kaikki tytäryhtiöt harjoittavat kaupallista toimintaa. Tärkeimpiä tytäryhtiöitä ovat

                           —

                           SIA Riska investiciju sabiedriba, jäljempänä ’RIS’, joka on erillisyhtiö (special purpose vehicle);

                           —

                           SIA Hipolizings, jäljempänä ’Hipolizings’, joka tarjoaa leasing-palveluja (pääasiassa ajoneuvojen vuokrausta). Sen markkinaosuus oli 5 prosenttia 30. kesäkuuta 2011, ja MLB on yksin rahoittanut yrityksen toiminnan 49 miljoonan latin lainajärjestelyllä;

                           —

                           IPS Hipo Fondi (9), jäljempänä ’Hipo Fondi’, joka on omaisuudenhoitoyhtiö. Se hoitaa valtion pakollisen rahastoidun eläkejärjestelmän (toinen pilari) rahastoa, jossa on 34 miljoonaa latia (noin 4 prosentin markkinaosuus) ja jonka omistaa 51-prosenttisesti pankin tytäryhtiö RIS. Hipo Fondi toimi itsenäisenä yksikkönä, mutta se on hyötynyt MLB:n konttoriverkostosta, myyntihenkilöstöstä ja tietotekniikkatuesta.

                           —

                           SIA Hipoteku bankas Nekustama Ipasuma Agentura, jäljempänä ’HipoNIA’, joka on MLB:n kokonaan rahoittama omaisuudenhoitoyhtiö, joka hallinnoi järjestämättömien saamisten (10) salkkua.

               (14)

               Menettelyn aloittamista koskevan päätöksen johdanto-osan 45–95 kappaleessa kuvatun muutossuunnitelman mukaisesti MLB:tä ollaan muuttamassa kokonaan kehityspankiksi (eli pankiksi, joka tukee julkisen tehtävänsä mukaisesti rakenne-, talous- ja sosiaalipolitiikkaa valtion puolesta). Tämän vuoksi pankin kaupallisia toimintoja ollaan purkamassa.

               (15)

               Latvia on nimittänyt riippumattoman ulkopuolisen neuvonantajan laatimaan toimintakehyksen latvialaisille kehityslaitoksille. Latvia toimitti komissiolle ja Kansainväliselle valuuttarahastolle, jäljempänä ’IMF’, 11 päivänä helmikuuta 2011 ensimmäisen luonnoksen raportista, jossa käsitellään Latvian kehitysrahoituslaitosten järjestelmän optimointia (Report on Optimization of the System of Development Financial Institutions in Latvia).

               (16)

               Raporttiluonnoksessa suositellaan muun muassa yhden keskitetyn kehityslaitoksen (single development institution) perustamista ja pidetään tärkeänä, että laitoksen riippumattomuus varmistetaan perustamalla se erityislailla. Lisäksi olisi perustettava riippumattomia päätöksentekoelimiä. Raporttiluonnoksessa tunnustetaan tarve suunnitella keskitetyn kehityslaitoksen toiminnallinen rakenne alusta alkaen siten, että nykyiset ohjelmat sekä niiden toiminnalliset ja henkilöstötarpeet arvioidaan perusteellisesti, erityisesti riskien arvioinnin ja johdon toimintojen osalta.

               (17)

               Raporttiluonnoksen mukaan tarvitaan myös valtion toimia välillisten välineiden kautta (yksittäiset ja portfoliotakaukset, pääomasijoitukset ja mezzanine-rahastot jne.) samalla kun luovutaan laajasta suorasta lainanannosta ja varataan suorat tukitoimet pelkästään hyvin perustelluille erityistapauksille (mikroluotot, maanviljelijät jne.).

               (18)

               Raporttiluonnoksen mukaan valtion tukeman lainanannon välillinen kanavointi lisäisi mahdollisten tuensaajien pääsyä ohjelmiin ja parantaisi sekä jakelun kustannustehokkuutta että yhteistyötä liikepankkien kanssa.

         2.2   Rakenneuudistusstrategia: MLB:n kaupallisten toimintojen myynti

               (19)

               Heinäkuussa 2010 hyväksytyn täydentävän yhteisymmärryspöytäkirjan mukaisesti riippumattoman neuvonantajan tehtävänä oli laatia MLB:n muutossuunnitelma. Neuvonantajaa pyydettiin laatimaan seuraavat skenaariot pankin toiminnan muuttamista varten: 1) kehityspankkitoimintaan liittyvät varat ja velat erotetaan muusta pankista ja kaupalliset toiminnot yksityistetään; tai 2) pankin rakennetta muutetaan siten, että voidaan myydä kaupalliset toiminnot ja jatkaa kehityssegmentin toimintaa.

               (20)

               Analysoituaan pankin taloudellisen aseman riippumaton neuvonantaja totesi huhtikuussa 2011 toimittamassaan muutossuunnitelmassa, jäljempänä ’huhtikuun 2011 muutossuunnitelma’, että paras vaihtoehto olisi myydä MLB:n kaupalliset omaisuuserät oikea-aikaisesti paketteina.

               (21)

               Marraskuun 1 päivänä 2011 Latvian hallitus hyväksyi huhtikuun 2011 muutossuunnitelmassa suositellun myyntistrategian ja erityisesti siihen kuuluvan MLB:n kaupallisen segmentin myynnin kuutena pakettina.

               (22)

               Kuviossa 1 esitetään MLB-konserniin kuuluvat yhteisöt, jotka oli määrä myydä oikeushenkilöinä osakekaupalla.

                  Kuvio 1

                  MLB-konserniin kuuluvat oikeushenkilöt
                   (11)

                  Lähde: Latvian viranomaiset.

               (23)

               Elokuun 31 päivänä 2011 MLB:n myytävän kaupallisen segmentin varoihin ja velkoihin kuuluivat seuraavat:

                           —

                           kaupallisten lainojen salkku ja omistusosuudet tytäryhtiöissä (HipoNIA, Hipolizings ja Hipo Fondi), yhteensä 283,8 miljoonaa latia;

                           —

                           talletuksia yhteensä 356,1 miljoonaa latia.

               (24)

               Myyntimenettelyssä avusti hyvämaineinen ulkopuolinen neuvonantaja. Prosessin alussa otettiin yhteys 121 potentiaaliseen ostajaan. Näistä 98:lle lähetettiin tausta-asiakirja. Vastaanottajista 18 allekirjoitti salassapitosopimuksen, 51 ei ollut kiinnostunut, ja 29 jätti vastaamatta. Myyntiprosessin ensimmäisen vaiheen päättyessä 16 päivänä joulukuuta 2011 oli saatu yhdeksän alustavaa tarjousta. Myyntiprosessin toisessa vaiheessa kolme potentiaalista ostajaa toimitti 11 päivänä tammikuuta 2012 mennessä paremman tarjouksen ja kuusi pysyi alkuperäisessä tarjouksessaan. Lisäksi saatiin yksi uusi tarjous. Kaikki nämä potentiaaliset sijoittajat saivat pääsyn datahuoneeseen aineistoon tutustumista varten. Tämän vaiheen aikana kolme potentiaalista ostajaa luopui hankkeesta ja yksi oli kiinnostunut ainoastaan kahden paketin (paketit 2 ja 3) osista, mutta ei esittänyt yksilöityä tarjousta. Näin ollen 16. maaliskuuta 2012 mennessä oli saatu lopulliset tarjoukset neljältä potentiaaliselta sijoittajalta, pääasiassa yhdestä paketista. Yksi potentiaalinen ostaja teki tarjouksen kolmesta paketista.

      Paketit

               (25)

               Latvian viranomaisten 1 päivänä marraskuuta 2011 hyväksymän myyntistrategian mukaan MLB:n varat ja velat jaetaan aluksi kuudeksi erilliseksi paketiksi markkinoiden kiinnostuksesta tehtyjen testien mukaisesti. Myyntiprosessin aikana paketti 3 jaettiin vielä kahteen osaan, joista tuli 3A ja 3B. Paketit myytiin eri ostajille, ja MLB:n jäljelle jääneet varat ja velat siirrettiin kehityssegmenttiin. Prosessi on saatu päätökseen, ja kaikki paketit luovutettiin 30 päivänä kesäkuuta 2013 mennessä. Pakettien sisältö on seuraava:

                           1)

                           Paketit 1 (12) ja 2 (13), jotka sisältävät pääosan kaupallisista lainoista ja talletuksista, on myyty. Prosessi saatiin pääosin päätökseen 24 päivänä marraskuuta 2012. Jäljellä olevat kaupalliset ehdot selvitetään vuoden 2013 aikana (korvaus ostajalta […] (14) […] latia ja […]:lta tehdyn myyntisopimuksen ehtojen mukaisesti […] latia […]:n kanssa).

                           2)

                           Pakettiin 5 kuuluu MLB:n leasing-toimintaa harjoittava tytäryhtiö Hipolizings, joka myytiin 1 päivänä elokuuta 2012. Paketti 6 sisältää Hipo Fondin hallinnoimat toisen pilarin eläkejärjestelyt, jotka myytiin marraskuussa 2012. Jäljelle jäänyt pöytälaatikkoyhtiö Hipo Fondi myydään vuoden 2013 aikana.

                           3)

                           Paketti 3 koostuu kiinteistökehittäjiin ja rakennusyrityksiin liittyvistä hyvin hoidetuista lainoista. Se on jaettu paketteihin 3A ja 3B, jotta divestointiprosessia voidaan helpottaa, sillä paketti ei aiemmin herättänyt riittävästi kiinnostusta markkinoilla. Paketti 3A myytiin yksityiselle sijoittajalle 18 päivänä kesäkuuta 2013 ja paketti 3B Latvian yksityistämisvirastolle 28 päivänä kesäkuuta 2013.

                           4)

                           HipoNIA:an liittyvä paketti 4 (15) myytiin Latvian yksityistämisvirastolle 28 päivänä kesäkuuta 2013.

               (26)

               Pakettien 3B ja 4 myyntivaihtoehtojen osalta Latvian viranomaiset katsoivat, että sijoittajilta saadut tarjoukset olivat riittämättömiä eivätkä vastanneet pakettiin kuuluvien omaisuuserien todellista tuottoarvoa (jonka riippumaton hyvämaineinen asiantuntija on arvioinut). Tappioiden minimoimiseksi valtio päätti myydä paketit 3B ja 4 Latvian yksityistämisvirastolle.

               (27)

               Sijoittajilta saatujen tarjousten perusteella Hipo Fondi olisi voitu myydä joko toimintaansa jatkavana oikeushenkilönä yhdessä kaikkien sen hoitamien omaisuuserien kanssa tai myymällä omaisuuserät erikseen. Latvian viranomaisten mukaan jälkimmäinen vaihtoehto valittiin muun muassa siksi, että pelkkien omaisuuserien myynnistä tehtiin parempi tarjous. Näin ollen Hipo Fondin taloudellinen toiminta eli eläkejärjestelmät Rivjera, Safari ja Jurmala myytiin lähes kokonaisuudessaan. Eläkejärjestelyjen lisäksi Hipo Fondi hoiti myös useita yksityisiä sijoitussalkkuja ja suljettuja rahastoja. Osasta niistä on jo luovuttu, ja loppujenkin osalta toiminta on päättymässä. Hipo Fondista tulee pelkkä pöytälaatikkoyhtiö, jolla ei ole aktiivista liiketoimintaa. Kyseinen yhtiö olisi voitu likvidoida tai myydä. Kyseinen oikeushenkilö tarjottiin myytäväksi, ja Hipo Fondin vähemmistöosakas (16) ilmoitti olevansa kiinnostunut hankkimaan osakkeet […]. Latvian viranomaiset päättivät myydä oikeushenkilön vähemmistöosakkaalle, koska lopputulos oli taloudellisesti parempi, ja myynti voitiin toteuttaa nopeammin kuin likvidaatio. Hipo Fondin myyntiprosessi on saatu lähes päätökseen. Myyntisopimus on allekirjoitettu, mutta kauppaa ei ole vielä tehty, koska Latvian rahoitus- ja pääomamarkkinoiden valvontakomission tarkastus on kesken. Hipo Fondi ei omista rekisteröityjä immateriaalioikeuksia, ja rekisteröity tavaramerkki ”hipo” ja siihen liittyvät oikeudet omistaa MLB. MLB on sopinut ostajan kanssa, että se ei vastusta ilmaisun ”hipo” käyttöä Hipo Fondin nimen yhteydessä.

               (28)

               HipoNIA:n myyntiin liittyen MLB siirsi 20 päivänä kesäkuuta 2013 HipoNIA:lle pääomaa yhteensä […] latia. Pääomapohjan vahvistaminen oli tarpeen, koska HipoNIA siirrettiin MLB:ltä Latvian yksityistämisvirastolle […] kirjanpitoarvoon, rahamääräisen erotuksen ollessa […] latia. MLB […] kyseisen erotuksen, koska se oli edellytys sille, että valtiokonttori myönsi lainan HipoNIA:lle ja että Latvian yksityistämisvirasto osti HipoNIA:n osakkeet. MLB:n kaupasta saama netto […] oli yhteensä […] latia (eli […] nettokirjanpitoarvoon varausten jälkeen kaupanteon aloittamisen ajankohtana).

                  Taulukko 1

                  Yleiskatsaus paketteihin ja niiden myyntiehtoihin

                           tuhatta Latvian latia

                           Sisältö

                           Nykytilanne

                           Sijoittaja

                           Bruttokirjanpitoarvo

                           Nettokirjanpitoarvo

                           Lopullinen hinta/Pitkän aikavälin taloudellinen arvo

                           Bruttoalennus

                           Nettoalennus

                           Bruttotappio

                           Nettotappio

                           Paketti 1

                           Vähittäisasiakkaiden ja pienyritysten hyvin hoidetut lainat

                           Myyty

                           Swedbank

                           (…)

                           (…)

                           (…)

                           (…)

                           (…)

                           (…)

                           (…)

                           Paketti 2

                           Suuryritysten hyvin hoidetut lainat

                           Myyty

                           Swedbank

                           (…)

                           —

                           —

                           (…)

                           —

                           (…)

                           —

                           Paketti 3A

                           Kiinteistökehittäjiin ja rakennusyrityksiin liittyvät hyvin hoidetut lainat

                           Myyty

                           Sijoittaja 2

                           (…)

                           (…)

                           (…)

                           (…)

                           (…)

                           (…)

                           (…)

                           Paketti 3B

                           Prosessi käynnissä

                           Yksityistämisvirasto

                           (…)

                           (…)

                           (…)

                           (…)

                           (…)

                           (…)

                           (…)

                           Paketti 4

                           HipoNIA: järjestämättömiä omaisuuseriä hoitava yhtiö

                           Prosessi käynnissä

                           Yksityistämisvirasto

                           (…)

                           (…)

                           (…)

                           (…)

                           (…)

                           (…)

                           (…)

                           Paketti 5

                           Hipolizings: leasingvuokrausta harjoittava yhtiö (ajoneuvot jne.)

                           Myyty

                           Swedbank

                           (…)

                           —

                           (…)

                           (…)

                           (…)

                           —

                           Paketti 6

                           Hipo Fondi: valtion pakollisen eläkerahaston omaisuudenhoito

                           Myyty

                           SEB Bank

                           —

                           —

                           (…)

                           —

                           —

                           (…)

                           (…)

                              Lähde: Latvian viranomaiset.

               (29)

               Myyntiprosessista saatu kokonaishinta on hieman perusskenaariota parempi myyntistrategian perusalennusten jälkeen, jos myyntistrategian mukaisia bruttoalennuksia sovelletaan bruttokirjanpitoarvoihin. Toteutunut tappio on 53,1 miljoonaa latia, kun ennakkoarvio oli 56,8 miljoonaa latia.

      Arvopaperiliiketoiminnan lopettaminen

               (30)

               MLB purkaa säilytyspalveluja koskevat sopimukset asiakkaidensa kanssa. Se purkaa asianomaisen tietotekniikkainfrastruktuurin ja siirtää työntekijät muihin tehtäviin tai irtisanoo heidät.

               (31)

               MLB lopettaa käytännössä myös kaiken muun arvopaperiliiketoimintansa. Se pitää voimassa vain niiden noin 100 asiakkaan tilit, joihin ei ole saatu yhteyttä (koska useimmat heistä ovat kuolleet). Koska pankki ei voi välittömästi myydä laillisesti passiivisten asiakkaiden arvopapereita, MLB aikoo 1) hankkia toimiluvan kyseisten asiakkaiden arvopaperitilien hoitamista varten, ja 2) peruuttaa täyden pankkitoimiluvan, joka kattoi myös arvopaperien säilytyspalvelut.

         2.3   Rakenneuudistusstrategia: keskitetyn kehityslaitoksen perustaminen

               (32)

               Myynnin jälkeen jäljellä olevat kaupalliset toiminnot on tarkoitus siirtää kehittämissegmenttiin: niihin kuuluvat muun muassa 20,3 miljoonan latin likvidit varat; 7,6 miljoonan latin arvoiset muut varat; 5,9 miljoonan latin avistatalletukset ja 1 miljoonan latin määräaikaistalletukset; 1,7 miljoonan latin arvoiset muut velat; jäljellä oleva 19,2 miljoonan latin oma pääoma.

               (33)

               Kaupallisten toimintojen myynnin jälkeen MLB:llä arvioidaan olevan 30 päivänä kesäkuuta 2013 ainoastaan kehitystoimintoja. Pankilla on varoja noin 222,3 miljoonaa latia.

               (34)

               Latvia antaa täydentävässä yhteisymmärryspöytäkirjassa Euroopan unionille ja IMF:lle seuraavat sitoumukset:

                           a)

                           MLB:n kaupallisten toimintojen luovuttamisen jälkeen Latvia sulauttaa MLB:n kehitysosan muihin valtion laitoksiin ja perustaa keskitetyn kehityslaitoksen. Keskitetyn kehityslaitoksen on tarkoitus toteuttaa valtiontukiohjelmia niiden rahoitusvälineiden kautta, joita tähän mennessä ovat hoitaneet MLB, Latvian takuuvirasto, maaseudun kehittämisrahasto ja ympäristöasioiden investointirahasto (17).

                           b)

                           Keskitetty kehityslaitos ei saa ottaa vastaan yksityisiä talletuksia. Se välttää suoraa luotonantoa, paitsi jos pehmeäehtoisia ohjelmia on jo hyväksytty tai kun luotonanto i) liittyy sellaisten tuotteiden tarjoamiseen, jotka eivät kuulu liikepankkien tai pankkisektorin ulkopuolisten rahoituslaitoksien valikoimaan; ii) edellyttää erityistä asiantuntemusta, jota liikepankeilla tai pankkisektorin ulkopuolisilla rahoituslaitoksilla ei ole; tai iii) on liian pienimuotoista tai riskipitoista kiinnostaakseen liikepankkeja tai pankkisektorin ulkopuolisia rahoituslaitoksia.

                           c)

                           MLB ei käynnistä uusia suoria lainaohjelmia ennen kuin keskitetyn kehityslaitoksen toimintasuunnitelma on hyväksytty; kaikki rahoitus, joka on myönnetty MLB:lle kansallisten rahoitusjärjestelyvälineiden täytäntöönpanoa varten, on suojattava ja siirrettävä kokonaisuudessaan keskitetylle kehityslaitokselle, kun se on perustettu. Keskitetyn kehityslaitoksen toiminnan ammattimaisen valvonnan ja läpinäkyvyyden parantamiseksi perustetaan neuvoa-antava neuvosto, jonka puheenjohtaja on valtiovarainministeriöstä ja jonka jäsenet edustavat keskeisiä ministeriöitä, työmarkkinaosapuolia, liikepankkien yhdistystä sekä tunnettuja kansainvälisiä rahoituslaitoksia, joilla on asiantuntemusta kehitystoiminnasta.

                           d)

                           Kun MLB:n kaupalliset osat on myyty tai siirretty Latvian yksityistämisvirastolle, pankki ei saa ottaa vastaan yksityisiä talletuksia. Latvian rahoitus- ja pääomamarkkinoiden valvontakomissio varmistaa, että sitoumusta noudatetaan.

         2.4   Päätöksen soveltamisalaan kuuluvien toimenpiteiden kuvaus

               (35)

               MLB:n kehitystoimintojen osalta komissio panee merkille Latvian aikomuksen optimoida kehitysrahoituslaitosten järjestelmä sulauttamalla laitokset keskitettyyn kehityslaitokseen. Menettelyn aloittamista koskevassa päätöksessä oletettiin, että MLB jatkaa kehitystoimintojen harjoittamista ainoastaan keskitetyn kehityslaitoksen perustamiseen eli 31 päivään joulukuuta 2012 saakka. Kyseinen prosessi on kuitenkin viivästynyt, ja se on yhä käynnissä. Koska Latvian viranomaiset eivät ole saaneet keskitetyn kehityslaitoksen perustamista valmiiksi, tämä päätös koskee ainoastaan MLB:n kaupallista osaa. MLB:n kehitysosaa arvioidaan erillisessä lopullisessa päätöksessä.

               (36)

               Menettelyn aloittamista koskevassa päätöksessä seuraavat toimenpiteet, jotka Latvia toteutti MLB:n kaupallisen osan hyväksi, hyväksyttiin väliaikaisesti pelastamistukena:

                           a)

                           pääomapohjan vahvistaminen 70,2 miljoonalla latilla, myönnetty 23 päivänä maaliskuuta 2010,

                           b)

                           pääomapohjan vahvistaminen 50 miljoonalla latilla, myönnetty vuoden 2011 lopulla (maksuvalmiustuki, joka muunnetaan pääomaksi),

                           c)

                           valmiusluottojärjestely, jonka määrä on enintään 250 miljoonaa latia,

                           d)

                           MLB:n kaupallisen segmentin kansainvälisille velkojille annetut takaukset, joiden arvo on enintään 32 miljoonaa latia, ja

                           e)

                           enintään 60 miljoonan latin maksuvalmiustuki arvoltaan alentuneiden omaisuuserien realisointiin HipoNIA:ssa.

               (37)

               Latvia toimitti tietoja kyseisen valtiontuen käytöstä MLB:n kaupallisen segmentin likvidointiin, jonka toteuttamista on muutettu myyntistrategian täytäntöönpanon mukaisesti.

               (38)

               Edellä johdanto-osan 36 kappaleen b alakohdassa kuvatusta toimenpiteestä tarvittava pääoman kokonaismäärä oli 25 miljoonaa latia eli pienempi kuin alun perin arvioitu 50 miljoonaa latia. Tämä johtuu siitä, että Latvian viranomaiset päättivät MLB:n jatkavan toimintaansa ilman pankkitoimilupaa, mikä pienentää vaadittavaa pääomaa. Pääomaa korotettiin 25 miljoonalla latilla kesäkuussa 2012 (18).

               (39)

               Edellä johdanto-osan 36 kappaleen c alakohdassa kuvattu valmiusluottojärjestely hyväksyttiin väliaikaisesti, ja se oli MLB:n käytettävissä tammikuun 1 päivästä 2012 myyntiprosessin loppuun saattamiseen saakka likviditeettiä vaativissa hätätilanteissa. Maksuvalmiustukea käytettiin 30 päivänä toukokuuta 2013 mennessä selvästi enimmäismäärää (50 miljoonaa latia) vähemmän, koska talletuspakoa ei esiintynyt ja muutosprosessi oli sujunut hyvin. Tällä hetkellä tuen määrä on 25 miljoonaa latia, joka on määrä maksaa takaisin viimeistään 31 päivänä joulukuuta 2013.

               (40)

               Edellä johdanto-osan 36 kappaleen d alakohdassa mainitut enintään 32 miljoonan latin takaukset oli tarkoitus antaa MLB:n kansainvälisille velkojille pankin kaupalliseen segmenttiin liittyen. Koska kaupallisen segmentin myyntiä ja MLB:n muuttamista olisi voitu sopimusten nojalla pitää maksukyvyttömyyden osoituksena, kyseisellä toimenpiteellä taattiin velat siltä varalta, että kyseiset kansainväliset velkojat olisivat vaatineet MLB:lle myönnettyjen lainojen ennenaikaista takaisinmaksua. Kaupalliseen segmenttiin liittyvien takausten arvo on kuitenkin ollut pienempi kuin ennakkoon arvioitu 32 miljoonaa latia, sillä vain osa kansainvälisistä velkojista edellytti täydentäviä turvatoimia. Toukokuun 30 päivään 2013 mennessä takauksia arvioitiin tarvittavan 12,4 miljoonaa latia.

               (41)

               Edellä johdanto-osan 36 kappaleen e alakohdassa mainittu HipoNIA:lle myönnetty maksuvalmiustuki on määrältään 71 miljoonaa latia eli suurempi kuin komission väliaikaisesti hyväksymä 60 miljoonaa latia. Lisäys johtuu siitä, että osaa paketista 3 ei myyty markkinoilla vaan siirrettiin HipoNIA:lle, mikä lisäsi tarvittavan rahoituksen määrää. Kyseinen maksuvalmiustuki on tarkoitus maksaa takaisin viimeistään 31 päivänä joulukuuta 2018.

               (42)

               Latvia on tämän vuoksi pyytänyt komissiota hyväksymään maksuvalmiustuen 11 miljoonan latin korotuksen. Latvian mukaan tuen kokonaismäärä, joka tarvitaan MLB:n kaupallisen segmentin asteittaiseen alasajoon, on pienempi kuin väliaikaisesti hyväksytty tuen määrä.

                  Taulukko 2

                  Hyväksytty ja myönnetty valtiontuki

               (tilanne toukokuussa 2013)

                              Maksuvalmiustuki MLB:lle

                           Määrä, jonka komissio hyväksyi alustavasti 26 päivänä tammikuuta 2012

                              250,0 miljoonaa latia

                           joulukuussa 2011 myönnetty määrä

                              50,0 miljoonaa latia

                              Maksuvalmiustuki HipoNIA:lle

                           Määrä, jonka komissio hyväksyi alustavasti 26 päivänä tammikuuta 2012

                              60,0 miljoonaa latia

                           Joulukuussa 2013 myönnetty määrä

                              71,0 miljoonaa latia

                              Takaukset

                           Määrä, jonka komissio hyväksyi alustavasti 26 päivänä tammikuuta 2012

                              32,0 miljoonaa latia

                           Kesäkuussa 2012 myönnetty määrä

                              12,4 miljoonaa latia

                              Pääoma

                           Määrä, jonka komissio hyväksyi alustavasti 26 päivänä tammikuuta 2012

                              70,2 + 50,0 miljoonaa latia

                           Kesäkuussa 2012 myönnetty määrä

                              70,2 + 25,0 miljoonaa latia

                              Valtion tuki yhteensä

                              Määrä, jonka komissio hyväksyi alustavasti 26 päivänä tammikuuta 2012

                              462,2 miljoonaa latia

                              Nykyinen arvio tukitoimenpiteiden määrästä

                              228,6 miljoonaa latia

         2.5   Menettelyn aloittamisen syyt

               (43)

               Rakenneuudistustiedonannossa (19) määritetään valtiontukisäännöt, joita sovelletaan rahoituslaitosten rakenneuudistukseen tämänhetkisen kriisin aikana. Jotta rahoituslaitoksen rakenneuudistus olisi perussopimuksen 107 artiklan 3 kohdan b alakohdan mukainen, siihen on rakenneuudistustiedonannon mukaan nykyisessä finanssikriisissä kuuluttava:

                           —

                           riittävä tuensaajan oma osallistuminen (vastuunjako);

                           —

                           riittävästi toimenpiteitä, joilla rajoitetaan kilpailun vääristymistä.

                           —

                           toimenpiteitä, jotka johtavat pankin elinkelpoisuuden palauttamiseen tai osoittavat, miten sen likvidaatio voidaan järjestää asianmukaisesti.

               (44)

               Menettelyn aloittamista koskevassa päätöksessä komissio hyväksyi pelastamistuen väliaikaisesti ottaen huomioon, että johdanto-osan 36 kappaleessa kuvatut toimenpiteet olivat asianmukaisia, koska niillä pyrittiin poistamaan uhka, jonka MLB:n ongelmat aiheuttivat Latvian taloudelle. Komissio katsoi myös, että kyseiset toimenpiteet olivat tarpeen, ja ne olivat Latvian hallituksen näkökulmasta parhaat vaihtoehdot pankin kaupallisten toimintojen asteittaiselle lopettamiselle. Komissio kuitenkin epäili tuen oikeasuhteisuutta ja pyysi tältä osin lisätietoja.

      Suojatoimet, joilla estetään kilpailun aiheeton vääristyminen – kaupallisen toiminnan lopettaminen

               (45)

               Myyntistrategian mukaan useimmat MLB:n kaupallisen segmentin taloudelliset toiminnot oli tarkoitus lopettaa ja myydä paketteina. Tytäryhtiöt Hipolizings ja Hipo Fondi puolestaan oli määrä myydä erillään pankista. Komissio suhtautui näihin toimenpiteisiin myönteisesti.

               (46)

               Likvidaation asianmukaisesta järjestämisestä komissio totesi, että tarvitaan tarkemmat tiedot tuen soveltuvuudesta MLB:n kaupallisten toimintojen lopettamiseen. Komissio pyysi Latvian viranomaisia erityisesti toimittamaan täsmälliset välitavoitteet toimintojen myynnille sekä lisätietoja toiminnoista, joita ei voida myydä.

               (47)

               Niistä taloudellisista toiminnoista, joita oli tarkoitus jatkaa, ainoastaan kaksi yksikköä eli Hipolizings ja Hipo Fondi oli tarkoitus myydä itsenäisinä oikeushenkilöinä. Komissio päätteli alustavasti, että tukitoimenpiteet olivat asianmukaisia, kun otetaan huomioon yksiköiden vähäinen läsnäolo markkinoilla (20) ja se, että MLB myi ne oikea-aikaisesti.

      MLB-konsernin taloudellisten toimintojen pitkän aikavälin elinkelpoisuuden palauttaminen

               (48)

               Komissio pyysi menettelyn aloittamista koskevassa päätöksessä Latvian viranomaisia toimittamaan lisätietoja, jotka osoittavat, että itsenäisinä pysyvät yksiköt Hipolizings ja Hipo Fondi ovat elinkelpoisia myynnin jälkeen. Komissio halusi erityisesti tietää, mikä taho tarjoaisi tarvittavan infrastruktuurin ja rahoituksen MLB:n luovuttua näistä yksiköistä.

      Myymättömien kaupallisten toimintojen asianmukainen likvidaatio

               (49)

               Vaikka myyntistrategiassa on tietoja kaupallisten toimintojen asianmukaisen likvidaation edellytyksistä, komissio ilmaisi menettelyn aloittamista koskevassa päätöksessä epäilyksensä siitä, onko käytössä riittävät suojatoimet, joilla estetään kilpailun kohtuuton vääristyminen.

               (50)

               Komissio pyysi Latvian viranomaisia erityisesti saattamaan myyntiprosessin oikea-aikaisesti päätökseen ja ehdottamaan lisätoimia sen varmistamiseksi, että pankki hinnoittelee kaupalliset tuotteensa epäkiinnostaviksi ja rajoittaa voimassa olevien lainojen ennenaikaista takaisinmaksua.

         3.   ASIANOMAISTEN OSAPUOLTEN HUOMAUTUKSET

               (51)

               Komissio ei ole saanut huomautuksia asianomaisilta osapuolilta.

         4.   LATVIAN HUOMAUTUKSET MENETTELYN ALOITTAMISTA KOSKEVASTA PÄÄTÖKSESTÄ

               (52)

               Latvia toimitti 5 päivänä huhtikuuta 2012 huomautuksensa menettelyn aloittamista koskevasta päätöksestä ja täydensi kantaansa myöhemmin toimittamalla tietoja säännöllisesti kesäkuuhun 2013 saakka (21).

               (53)

               Latvia katsoo, että kaikki sisämarkkinoille soveltuvan valtiontuen kriteerit täyttyvät MLB:n tapauksessa, koska i) kaupallinen segmentti on likvidoitu; ii) jäljellä olevalla kehityssegmentillä on toimeksiantonsa puitteissa tiukasti rajattu tuotevalikoima ja iii) jäljelle jäävän rahoituslaitoksen toimilupa peruutetaan, joten se ei kilpaile liikepankkien kanssa rahoitusmarkkinoilla.

               (54)

               Latvia on toimittanut kattavat tiedot MLB:n kehityssegmentistä
                   (22). Latvia selvensi kuitenkin, että vielä ei ole tehty lopullista sopimusta sellaisen keskitetyn kehityslaitoksen perustamisesta, johon MLB:n kehityssegmentti on tarkoitus sulauttaa. Latvia ilmoitti, että asianomaisten ministeriöiden ja ulkopuolisen asiantuntijan on määrä laatia yhteinen toimintasuunnitelma keskitetyn kehityslaitoksen perustamisesta viimeistään 2 päivänä elokuuta 2013 ja työtä on tarkoitus jatkaa vuoden 2013 loppuun saakka. Keskitetyn kehityslaitoksen perustamispäivä ei kuitenkaan ole vielä selvillä.

               (55)

               Tämän vuoksi Latvia on pyytänyt, että keskitetyn kehityslaitoksen osalta valtiontuen arviointi tehdään erillisessä menettelyssä eikä MLB:n kaupallisen segmentin arvioinnin yhteydessä.

               (56)

               Siltä osin kuin on kyse suojatoimista kilpailun kohtuuttoman vääristymisen estämiseksi, Latvia katsoo käyttöön otettujen järjestelyjen varmistavan, että MLB:n kaupallinen segmentti ei kilpaile suoraan muiden liikepankkien kanssa. MLB lopetti uuden lainanannon marraskuussa 2009. Talletuskantaa oli alkuvaiheessa hoidettava aktiivisesti, jotta vältettiin maksuvalmiustukena myönnettävä valtion lisätuki ennen myyntiprosessin loppuun saattamista. MLB:n kaupalliseen segmenttiin liittyvät talletukset myytiin sittemmin osana paketteja 1 ja 2. Maksukorttitoiminnot ja pankkiautomaattiverkko puolestaan purettiin.

               (57)

               HipoNIA, joka on hankkinut MLB:n lainasalkkuja, ei tarjoa lisärahoitusta asiakkailleen. Kyseisten lainojen laatu on heikko (lähes kaikissa on yli 90 päivän maksuviipeitä, ja uudelleenjärjestelyjä on jo yritetty), minkä vuoksi HipoNIA joutuu lähes kaikissa tapauksissa ottamaan omaisuuden haltuunsa.

               (58)

                  Kaupallisen segmentin osalta Latvia toimitti yksityiskohtaisen aikataulun omaisuuserien myynnistä tai likvidaatiosta, määritti prosessin keskeiset välitavoitteet ja ilmoitti komissiolle edistymisestä ja myyntisopimusten toteutuneista päivämääristä. Latvia ilmoitti, että kaikki kaupalliseen segmenttiin liittyvät tase-erät eliminoidaan viimeistään tammikuussa 2014.

               (59)

               Latvia toimitti yksityiskohtaisen katsauksen MLB:n kaupalliselle segmentille tosiasiallisesti myönnetyistä valtiontuen määristä (MLB:lle myönnetty 50 miljoonan latin maksuvalmiustuki, valtion takaukset 12,4 miljoonaa latia, pääomatoimet 95,2 miljoonaa latia ja HipoNIA:lle myönnetty 71 miljoonan euron maksuvalmiustuki). Latvia korosti, että MLB:n kaupallisen osan tarvitsema kokonaistuki on pienempi kuin alun perin arvioitiin (ja hyväksyttiin väliaikaisesti menettelyn aloittamista koskevassa päätöksessä).

               (60)

               Latvian mukaan mikään tuki ei hyödytä suoraan kaupallisia toimintoja, joita Hipolizings ja Hipo Fondi jatkavat sen jälkeen kun ne on myyty. MLB:n ydinliiketoiminta jaettiin kolmeen pakettiin ja myytiin omaisuuserinä. Mikään kyseisistä paketeista ei ole perussopimuksen 107 artiklan 1 kohdassa tarkoitettu yritys. Näin ollen Latvia katsoo, että taloudellinen toiminta ei jatku myynnin jälkeen, eivätkä omaisuuserien muodostamat paketit hyödy ennen kauppaa saadusta valtiontuesta.

               (61)

               Latvian näkemyksen mukaan ainoastaan paketin 4 (Hipolizings) myyminen voi merkitä taloudellisen toiminnan jatkumista. Hipolizings kuitenkin muodostaa vain hyvin pienen osan konsernista, johon sen ostaja kuuluu (alle 0,1 prosenttia) ja […]. […]. Myynnillä varmistetaan yrityksen pitkän aikavälin kannattavuus vaarantamatta ostajan elinkelpoisuutta. Hipolizingsillä on hyvin pieni 5 prosentin markkinaosuus. Lisäksi se hyötyi vain rajoitetusti ja välillisesti MLB:lle myönnetystä tuesta: Hipolizingsin voimassa olevia sopimusvelvoitteita ei jouduttu päättämään odottamattomasti, ja pankin omistamien muiden yritysten tavoin sitä ei myynyt vaikeuksissa oleva omistaja. Kun otetaan huomioon Hipolizingsille myönnetyn tuen hyvin pieni määrä, Latvia uskoo, että Hipolizings ei hyödy tuesta, kun se on myyty ja täysin integroitu ostajansa toimintoihin.

               (62)

               Yksityiselle sijoittajalle myydyn pöytälaatikkoyhtiö Hipo Fondin osalta Latvia sitoutuu […].

               (63)

               Latvia yhtyy menettelyn aloittamista koskevassa päätöksessä esitettyyn komission näkemykseen, jonka mukaan MLB:n omaisuuserien siirtoon HipoNIA:lle ja sen myyntiin ei liity valtiontukea.

               (64)

               Vuonna 2012 toteutetun kaupallisen segmentin pääomankorotuksen osalta Latvia on selventänyt, että korotus tehtiin kahdessa osassa: ensimmäinen korotus liittyi paketteihin 1, 2, 3, 5 ja 6, ja toinen korotus pakettiin 4. Pääomankorotus rajattiin välttämättömään vähimmäismäärään, jolla voitiin varmistaa kaupallisen segmentin lakisääteisten pääomavaatimusten täyttyminen myynnistä aiheutuvien tappioiden jälkeen.

               (65)

               Rakenneuudistuksen yhteydessä toteutetusta valmiusluottojärjestelystä Latvia on todennut, että kaupalliselle segmentille myönnetty tuki oli luonteeltaan väliaikaista, ja sillä varmistettiin asianmukainen myynti. Latvian mukaan tuen pieni määrä ja väliaikaisuus minimoivat mahdolliset kilpailun vääristymät.

               (66)

               Latvia sitoutui myös toimittamaan MLB:n rakenneuudistusta koskevat seurantakertomukset, mukaan lukien myymättömien kaupallisten toimintojen likvidointiin ja sen jälkiarviointiin liittyvät tiedot.

         5.   TOIMENPITEIDEN ARVIOINTI

   5.1   Perussopimuksen 107 artiklan 1 kohdassa tarkoitetun tuen olemassaolo

               (67)

               Perussopimuksen 107 artiklan 1 kohdassa määrätään, että jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu sisämarkkinoille, siltä osin kuin se vaikuttaa jäsenvaltioiden väliseen kauppaan, jollei perussopimuksissa toisin määrätä.

      Tuensaajat

               (68)

               Menettelyn aloittamista koskevan päätöksen johdanto-osan 145 kappaleessa todetaan, että kun toimenpiteitä arvioidaan valtiontuen olemassaolon näkökulmasta, on tarpeen erottaa MLB:n nykyiset ja tulevat kehityspankkitoiminnot niistä jäljelle jäävistä kaupallisista toiminnoista, joita MLB harjoittaa siirtymävaiheessa (toimintoja lopetettaessa). Latvian viranomaiset ovat toimittaneet tietoja, jotka osoittavat, miten toimenpiteet hyödyttivät jompaakumpaa segmenttiä.

               (69)

               Tämän päätöksen soveltamisalaan kuuluvat ainoastaan toimenpiteet, jotka liittyvät MLB:n kaupalliseen segmenttiin. MLB:n kehityssegmentin toiminnan, jota tulevaisuudessa perustettavan kehityslaitoksen on tarkoitus jatkaa, ehtoja arvioidaan erillisessä lopullisessa päätöksessä.

               (70)

               Näin ollen tässä päätöksessä arvioidaan ainoastaan toimenpiteitä, jotka Latvia toteutti MLB:n kaupallisen segmentin hyväksi, siltä osin kuin ne ovat tarpeen MLB:n kaupallisen segmentin rakenneuudistuksessa.

               (71)

               Pankin kaupallista segmenttiä hyödyttäviä toimenpiteitä arvioitaessa on selvitettävä, jatkuvatko taloudelliset toiminnot ja missä määrin vai puretaanko ne kaupalliseen toimintaan liittyvien varojen ja velkojen myynnin jälkeen (23). Komissio toteaa, että kun paketti 3B myytiin yksityiselle sijoittajalle ja paketit 3B ja 4 Latvian yksityistämisvirastolle asteittaista alasajoa varten 30 päivänä kesäkuuta 2013 mennessä, kyseiset MLB:n kaupallisen segmentin taloudelliset toiminnot voidaan katsoa puretuiksi. On myös huomattava, että suuri osa Hipo Fondin aiemmin hoitamista omaisuuseristä myytiin erikseen. Komissio katsoo, että omaisuuserien myynti paketteina edistää MLB:n kaupallisten toimintojen likvidointia, koska ostajat voivat tehdä tarjouksia pankin kaupallisten varojen ja velkojen eri osista. On huomattava, että pankki yritti useamman kerran myydä jäljelle jääneet omaisuuserät järjestelemällä pakettien sisältöä ja neuvottelemalla uudelleen tarjouksista potentiaalisten sijoittajien kanssa. Loppujen lopuksi jäljelle jääneet omaisuuserät siirretään Latvian yksityistämisvirastolle. MLB näyttää yrittäneen kaikin keinoin myydä markkinoilla huonolaatuisimmat omaisuuseränsä kohtuulliseen hintaan eli hinnalla, joka on korkeampi kuin ulkopuolisen hyvämaineisen konsultin arvioima omaisuuserien pitkän aikavälin taloudellinen arvo.

               (72)

               Latvia on toimittanut MLB:n luonteeltaan kaupallisista lisätoiminnoista riittävät tiedot, jotka osoittavat, että kyseiset toiminnot on joko lopetettu tai lopetetaan lähitulevaisuudessa. Pöytälaatikkoyhtiö Hipo Fondi, joka jää jäljelle sen hoitamien varojen myynnin jälkeen, myydään lähikuukausina. Arvopaperiliiketoiminta lopetetaan ja RIS, joka on nykyään pelkästään Hipo Fondissa osakkeita omistava holding-yhtiö, ja kaksi maksukyvyttömyystilanteessa olevaa yhtiötä likvidoidaan. MLB:n pankkitoimilupa peruutetaan suunnitelman mukaan viimeistään 31 päivänä joulukuuta 2013.

               (73)

               Hipolizings myytiin oikeushenkilönä osakekaupalla. Latvian näkemyksen mukaan Hipolizings ei ole missään vaiheessa hyötynyt suoraan emoyhtiönsä MLB:n saamasta tuesta (24). Menettelyn aloittamista koskevan päätöksen johdanto-osan 165–170 kappaleessa kuvatun omaisuuseriin kohdistuvan potentiaalisen tukitoimen osalta on huomattava, että ennen Hipolizingsin myyntiä MLB:n huonolaatuisimmat omaisuuserät siirrettiin sisäisesti HipoNIA:lle. Menettelyn aloittamista koskevassa päätöksessä komissio totesi, että tällainen sisäinen omaisuuserien siirto voi olla Hipolizingsiä ja Hipo Fondia hyödyttävä omaisuuseriin kohdistuva tukitoimi ainoastaan siinä määrin kuin ne saavat etua kyseisistä siirroista. Latvian vahvistettua, että omaisuuseriä ei siirretty Hipolizingsistä HipoNIA:lle, voidaan todeta, että Hipolizingsin toimintaa ei ole suoraan tuettu omaisuuseriin kohdistuvilla tukitoimilla. Latvia on kuitenkin tunnustanut, että Hipolizings saattaa olla hyötynyt rajoitetusti MLB:n saamasta tuesta siltä osin kuin Hipolizingsin voimassa olevia sopimusjärjestelyjä ei jouduttu päättämään odottamattomasti, eikä se joutunut vaikeuksissa olevan omistajan myymäksi. Tämän vuoksi komissio katsoo Hipolizingsin hyötyneen MLB:lle myönnetystä tuesta, tosin välillisesti ja hyvin vähäisessä määrin.

               (74)

               Hipo Fondin komissio toteaa olleen pelkkä pöytälaatikkoyhtiö, kun se myytiin vähemmistöosakkaalleen. Latvia on vahvistanut, että jäljellä olevia Hipo Fondin hoitamia yksityisiä salkkuja on luovutettu pois ja suljettuja rahastoja lopetettu. Viimeistenkin salkkujen luovutus ja rahastojen lopettaminen on parhaillaan käynnissä tai toteutetaan pian. Lisäksi Latvia on sitoutunut siihen, että […].

               (75)

               Edellä esitetyn perusteella voidaan päätellä, että Hipo Fondi on jatkossa pelkkä pöytälaatikkoyhtiö, jolla ei ainakaan vähään aikaan ole liiketoimintaa. Pöytälaatikkoyritykseltä lopetetaan toiminnot, joita Hipo Fondi hoiti aiemmin MLB:n tytäryhtiönä, eikä se välittömästi aloita uutta taloudellista toimintaa. Tämän vuoksi voidaan päätellä, että MLB-konserniin kuuluneen Hipo Fondin ja uuden yksikön, eli uuden omistajan/uusien omistajien määräysvallassa olevan mahdollisesti uutta liiketoimintaa harjoittavan Hipo Fondin välillä ei ole jatkuvuutta. Tämän vuoksi pöytälaatikkoyritys Hipo Fondin ei voida katsoa hyötyneen MLB:lle aiemmin myönnetystä tuesta.

               (76)

               HipoNIA pitää hallussaan MLB:n aiemman kaupallisen segmentin purkamisvaiheessa olevia omaisuuseriä ja harjoittaa toimintaa ainoastaan rajoitetun ajan. Tästä huolimatta vakiintuneen oikeuskäytännön mukaan toimenpiteet, joiden tavoitteena on kaupallisten toimintojen lopettaminen, voivat kuitenkin olla valtiontukea (25).

               (77)

               Omaisuuseristä muodostettuja paketteja ostaneiden yritysten osalta komissio toteaa, että myyntimenettely toteutettiin Latvian toimittamien tietojen perusteella läpinäkyvästi ja syrjimättömästi markkinaehdoin ja tavoitteena maksimoida yksittäisistä paketeista saatava hinta.

               (78)

               Mitä tulee HipoNIA:n siirtämiseen alle markkina-arvonsa, komissio vahvistaa menettelyn aloittamista koskevassa päätöksessä esittämänsä alustavan päätelmän, että yrityksen ostanutta Latvian yksityistämisvirastoa ei voida pitää tuensaajana, koska se on pelkkä valtion virasto eikä harjoita taloudellista toimintaa (26).

               (79)

               Tämän perusteella komissio katsoo, että MLB:n kaupalliset varat ja velat ostaneille yrityksille ei ole myönnetty tukea.

               (80)

               Yhteenvetona voidaan todeta, että kaikki MLB:n aiemmista kaupallisista toiminnoista kootut paketit on nyt myyty, ja tukitoimenpiteet hyödyttävät ainoastaan niitä MLB:n kaupallisia toimintoja, joita Hipolizings ja HipoNIA jatkoivat myynnin jälkeen.

      Tukitoimenpiteet

               (81)

               Kuten johdanto-osan 73 kappaleessa todetaan, Hipolizings on hyötynyt MLB:lle myönnetystä tuesta, tosin vähäisessä määrin. Kuten edellä todetaan, Hipolizingsin sopimusjärjestelyjä ei jouduttu päättämään odottamattomasti, eikä se joutunut tilanteeseen, jossa vaikeuksissa oleva omistaja olisi joutunut myymään yhtiön, mahdollisesti pakkomyyntinä. Etu oli vähäinen eikä sitä pystytä määrittämään rahallisesti, mutta se ei muuta komission arviota tältä osin.

               (82)

               Koska Hipolizings toimii rahoitusalalla, mikä tahansa valtion varoista myönnetty etu, joka hyödyttää sen toimintaa, voi vaikuttaa unionin sisäiseen kauppaan ja vääristää kilpailua. Tämän vuoksi toimenpiteiden, jotka hyödyttävät sen toimintaa, on katsottava olevan omiaan vääristämään kilpailua ja vaikuttamaan jäsenvaltioiden väliseen kauppaan. Etu rahoitettiin valtion varoista ja toimenpide on valikoiva, sillä se kohdistuu vain yhteen rahoitusalan konserniin.

               (83)

               Edellä esitetyn perusteella komissio katsoo, että MLB:n hyväksi myönnettyjen tukitoimenpiteiden Hipolizingsille tuottama välillinen etu on perussopimuksen 107 artiklan 1 kohdassa tarkoitettua valtiontukea.

               (84)

               Menettelyn aloittamista koskevassa päätöksessä todettiin jo, että HipoNIA:lle myönnetty maksuvalmiustuki, joka on korotettuna voimassa rakenneuudistusjakson aikana, on valtiontukea. Maksuvalmiustuen määrän korottaminen ei anna komissiolle syytä muuttaa aiempaa arviotaan. Toimenpiteen rahallisen arvon muuttuminen ei vaikuta sen määrittelyyn valtiontueksi. Tämän vuoksi komissio päättelee, että HipoNIA:lle myönnetty 71 miljoonan latin maksuvalmiustuki on valtiontukea.

               (85)

               Muut HipoNIA:n emoyritykselle MLB:lle myönnetyt tukitoimenpiteet eivät ole tuottaneet etua HipoNIA:lle. Kaikilla muilla MLB:n hyväksi myönnetyillä tukitoimenpiteillä pyrittiin ja onnistuttiin jatkamaan MLB:n toimintoja kauemmin kuin olisi ollut mahdollista välittömän maksukyvyttömyyden ja likvidaation yhteydessä. Kun tuki myönnettiin MLB:lle, HipoNIA oli arvoltaan alentuneita omaisuuseriä MLB-konsernissa hoitava yhtiö. Koska HipoNIA:n toiminta rajoittui omaisuuserien ripeään likvidaatioon ilman asiakkaille suoritettavia ennakkomaksuja, sillä oli keskeinen tehtävä likvidaatioprosessissa. Tästä syystä HipoNIA:n osalta voidaan sulkea pois mahdollisuus, että se olisi hyötynyt välillisesti muista MLB:n kaupalliselle segmentille myönnetyistä tuista.

         5.2   Tuen soveltuvuus sisämarkkinoille

               (86)

               Koska edellä 5.1 jaksossa todetaan, että HipoNIA:lle myönnetty maksuvalmiustuki ja Hipolizingsin MLB:lle myönnetyistä tukitoimenpiteistä saama välillinen etu ovat perussopimuksen 107 artiklan 1 kohdassa tarkoitettua valtiontukea, olisi arvioitava, soveltuvatko ne sisämarkkinoille.

         5.2.1   Sisämarkkinoille soveltuvuuden arvioinnissa käytettävä oikeusperusta

               (87)

               Menettelyn aloittamista koskevan päätöksen johdanto-osan 177–180 kappaleessa todetaan, että MLB:n kaupallisia toimintoja hyödyttävät tukitoimenpiteet on arvioitava perussopimuksen 107 artiklan 3 kohdan b alakohdan ja erityisesti komission rakenneuudistustiedonannon perusteella.

         5.2.2   Tukitoimenpiteiden yhteensopivuus sisämarkkinoille rakenneuudistustiedonannon perusteella

      Hipolizingsin jatkamien MLB:n taloudellisten toimintojen pitkän aikavälin elinkelpoisuuden palauttaminen Hipolizingsin myynnin jälkeen

               (88)

               Rakenneuudistustiedonannon 17 kohdassa vahvistetaan, että rahoituslaitoksen (tai sen osan) myynti kolmannelle osapuolelle voi edistää sen pitkän aikavälin elinkelpoisuuden palauttamista.

               (89)

               Hipolizings on myyty Swedbank Lisingsille, joka on 22 prosentin markkinaosuudellaan Latvian suurin leasing-yritys. Se on tiiviisti kytköksissä Swedbankin yleiseen pankkitoimintaan. Moody's korotti Swedbankin luottoluokitusta A1:een 31 päivänä toukokuuta 2013. Swedbank-konsernin liiketoiminta on todistetusti riittävän kannattavaa (oman pääoman tuotto 16,9 prosenttia vuoden 2012 lopussa ja 13,8 prosenttia vuoden 2013 ensimmäisellä neljänneksellä (27)). Ydinpääoman suhdeluku (CET 1) on yli 15 prosenttia. Hipolizingsin toimintojen osuus Swedbank-konsernin omaisuuseristä on hyvin pieni (noin 0,05 prosenttia).

               (90)

               Edellä esitetyn perusteella komissio päättelee, että MLB:n taloudelliset toiminnot, joita Swedbank-konserniin kuuluvalle Swedbankin Lisingsille myyty Hipolizings jatkaa, ovat elinkelpoisia.

      Myymättömien kaupallisten toimintojen asianmukainen likvidaatio

               (91)

               Latvia on vahvistanut, että HipoNIA, joka on hankkinut MLB:n lainasalkkuja, ei tarjoa lisärahoitusta asiakkailleen. Latvia sitoutui myös toimittamaan seurantakertomukset myymättömien kaupallisten toimintojen likvidoinnista ja sen jälkiarvioinnista.

               (92)

               Komissio panee myönteisesti merkille Latvian ja MLB:n toteuttamat toimet, joilla pyrittiin myymään kaikki mahdolliset kaupalliset toiminnot, edellyttäen että toimintojen myyminen oli hyvämaineisen ulkopuolisen arvioijan mukaan taloudellisesti kannattavampaa kuin niiden asteittainen lopettaminen.

               (93)

               Edellä esitetyn perusteella komissio katsoo, että menettelyn aloittamista koskevassa päätöksessä esitetyt epäilyt ovat hälvenneet, ja liiketoiminnan asianmukaista likvidaatiota koskevat rakenneuudistustiedonannon mukaiset vaatimukset täyttyvät tässä asiassa.

      Tuen rajoittaminen välttämättömään vähimmäismäärään/oma rahoitusosuus

               (94)

               Kuten menettelyn aloittamista koskevassa päätöksessä todetaan, myyntistrategiaan sisältyvällä perusskenaariolla varmistetaan, että MLB:n kaupallisten toimintojen asteittaisessa lopettamisessa tarvittava tuki rajoitetaan välttämättömään vähimmäismäärään (28). Kyseisen toimintasuunnitelman tosiasiallinen täytäntöönpano ei muuta tätä arviota.

               (95)

               Lisäksi menettelyn aloittamista koskevassa päätöksessä todetaan, että MLB:n myytyä kaupalliset toimintonsa ne ovat päättyneet, mikä varmistaa sen, että pankki osallistuu rakenneuudistukseen mahdollisimman paljon omilla varoillaan (29).

      Kilpailun kohtuuttoman vääristymisen välttäminen

               (96)

               Kuten menettelyn aloittamista koskevassa päätöksessä todetaan, MLB:n tytäryhtiöiden oikea-aikaiset luovutukset erillään pankista sekä pankin omaisuuserien jako useaksi paketiksi ennen niiden myyntiä lievittää tuen aiheuttamaa kilpailun vääristymistä. Tämän vuoksi komissio suhtautuu näihin toimenpiteisiin positiivisesti (30).

               (97)

               Koska omaisuuserien myynti on saatu päätökseen, menettelyn aloittamista koskevassa päätöksessä esitetyt epäilykset myyntiprosessin etenemisvauhdista ovat hälvenneet.

               (98)

               Koska Latvia on vahvistanut, että HipoNIA:n voimassa olevista lainoista ei suoriteta ennakkomaksuja, menettelyn aloittamista koskevassa päätöksessä esitetyt epäilykset ovat hälvenneet myös tältä osin.

               (99)

               Hipolizingsin osalta komissio totesi menettelyn aloittamisesta tehdyssä päätöksessä alustavasti, että tukien aiheuttamaa kilpailun vääristymistä rajoittavat toimenpiteet olivat riittäviä. Komission alustava arvio voidaan vahvistaa, koska Latvia on osoittanut, että Hipolizings ei ole saanut suoraa tukea. Lisäksi Hipolizings […]. […]. Hipolizingsin läsnäolo markkinoilla on rajoitettu (markkinaosuus 5 prosenttia), ja sille on myönnetty vain vähän tukea ja sekin välillisesti. Tämän vuoksi kilpailun vääristymistä rajoittavat toimenpiteet, jotka koostuvat pääasiassa MLB:n toteuttamasta Hipolizingsin oikea-aikaisesta myynnistä, ovat riittävät.

         5.2.3   Päätelmä tuen soveltuvuudesta sisämarkkinoille

               (100)

               Edellä esitetyn perusteella komissio katsoo, että MLB:n muutossuunnitelma ja sen tähänastinen täytäntöönpano MLB:n kaupallisten toimintojen osalta täyttävät kaikki rakenneuudistustiedonannossa asetetut vaatimukset.

         6.   PÄÄTELMÄT

               (101)

               Komissio katsoo, että Latvian MLB:lle (oikeushenkilö HipoNIA:n kautta) kesäkuussa 2013 myöntämä 71 miljoonan latin maksuvalmiustuki ja välillinen etu, jonka Hipolizings sai MLB:n hyväksi toteutetuista rakenneuudistustoimenpiteistä, ovat perussopimuksen 107 artiklan 1 kohdassa tarkoitettua valtiontukea.

               (102)

               Komissio toteaa, että Latvia on pannut sääntöjenvastaisesti täytäntöön 11 miljoonan latin suuruisen täydentävän maksuvalmiustuen ja rikkonut siten perussopimuksen 108 artiklan 3 kohtaa. Komissio kuitenkin katsoo, että toimenpide yhdessä HipoNIA:lle myönnetyn alkuperäisen 60 miljoonan latin maksuvalmiustuen kanssa soveltuu sisämarkkinoille perussopimuksen 107 artiklan 3 kohdan b alakohdan nojalla.

               (103)

               Komissio katsoo niin ikään, että välillinen etu, jonka Hipolizings sai MLB:n hyväksi toteutetuista rakenneuudistustoimenpiteistä, soveltuu sisämarkkinoille perussopimuksen 107 artiklan 3 kohdan b alakohdan nojalla,

         ON HYVÄKSYNYT TÄMÄN PÄÄTÖKSEN:
   1 artikla
   Valtiontuki, jonka Latvia myönsi MLB:lle HipoNIA:n kautta myönnettynä 71 miljoonan euron maksuvalmiustukena, ja välillinen etu, jonka Hipolizings sai MLB:n hyväksi toteutetuista rakenneuudistustoimenpiteistä, soveltuvat sisämarkkinoille.
   2 artikla
   Tämä päätös on osoitettu Latvian tasavallalle.

      Tehty Brysselissä 17 päivänä heinäkuuta 2013.

            Komission puolesta

         Joaquín ALMUNIA

            Varapuheenjohtaja

      (1)  EUVL C 130, 4.5.2012, s. 42.

      (2)  Latvian kielellä ”Latvijas hipoteku un zemes bankas”.

      (3)  Komission päätös valtiontuesta NN 60/09, Mortgage and Land Bank of Latvian pääomapohjan vahvistaminen, 19.11.2009 (EUVL C 323, 31.12.2009, s. 5).

      (4)  Ks. lisätietoja menettelyn aloittamista koskevan päätöksen johdanto-osan 3–21 kappaleesta.

      (5)  Komission päätös valtiontukiasiassa SA. 30704 (12/C) (ex NN53/10) – Latvian Mortgage and Land Bankille myönnetyt ylimääräiset tukitoimenpiteet, 26.1.2012 (EUVL C 130, 4.5.2012, s. 42).

      (6)  Komission epäilykset kohdistuivat erityisesti tukivälineistä maksettavaan korvaukseen, MLB:n kaupallisen toiminnan lopettamiseen, MLB-konsernin taloudellisen toiminnan pitkän aikavälin elinkelpoisuuden palauttamiseen, myymättömien kaupallisten toimintojen asianmukaiseen likvidaatioon ja vastasuoritteisiin.

      (7)  EUVL C 195, 19.8.2009, s. 9.

      (8)  Ks. lisätietoja menettelyn aloittamista koskevan päätöksen johdanto-osan 22–42 kappaleesta.

      (9)  Hipo Fondi on itsenäinen omaisuudenhoitoyhtiö, jolla on riippumaton taloushallinto ja liikkeenjohto. Aktiiviset osakkeenomistajat omistavat huomattavan osuuden yhtiöstä ([42–43] prosenttia).

      (10)  Pääasiassa lainoja ja kiinteistöjä.

      (11)  Ainoastaan tytäryhtiöt, joissa omistusosuus on yli 50 prosenttia.

      (12)  Paketti 1 koostuu vähittäisasiakkaiden ja pienyritysten hyvin hoidetuista lainoista, pois lukien kiinteistökehittäjiin ja rakennusyrityksiin liittyvät saamiset. Näiden lainojen nettokirjanpitoarvo on noin 94,6 miljoonaa latia. Vähittäisasiakkaiden ja pk-yritysten määräaikais- ja avistatalletuksia on yhteensä 244 miljoonaa latia.

      (13)  Paketti 2 koostuu suuryritysten hyvin hoidetuista lainoista, pois lukien kiinteistökehittäjiin ja rakennusyrityksiin liittyvät saamiset. Näiden lainojen nettokirjanpitoarvo on noin 27,4 miljoonaa latia. Suuryritysten määräaikais- ja avistatalletuksia on yhteensä 103 miljoonaa latia.

      (14)  Luottamuksellinen tieto; poistetut kohdat on merkitty seuraavasti: […].

      (15)  Paketti 4 koostuu HipoNIA:n osakkeista ja MLB:n HipoNIA:lle myöntämästä 41,3 miljoonan latin konserninsisäisestä lainasta. Myynnin jälkeen HipoNIA:n jäljelle jääneet omaisuuserät ovat pääasiassa järjestämättömiä lainoja.

      (16)  Pöytälaatikkoyhtiön ostavalla Hipo Fondin vähemmistöosakkaalla ei ole yhteyksiä tahoon, joka osti Hipo Fondin aiemmin hoitamat omaisuuserät.

      (17)  Täydentävän yhteisymmärryspöytäkirjan mukaan Latvian viranomaisten oli esitettävä kyseistä sulautumista koskeva toimintasuunnitelma 30 päivänä kesäkuuta 2013 mennessä. Edistyminen on kuitenkin ollut hidasta etenkin siksi, että talous- ja valtiovarainministeriöt eivät ole päässeet sopuun siitä, mikä taho valvoo keskitetyn kehityslaitoksen toimintaa.

      (18)  Pääomapohjan vahvistamiseen käytettiin vuosina 2010 ja 2012 yhteensä 95,2 miljoonaa latia (70,2 miljoonaa latia + 25 miljoonaa latia).

      (19)  Komission tiedonanto elinkelpoisuuden palauttamisesta ja rahoitusalalla tämänhetkisessä kriisissä toteutettujen rakenneuudistustoimenpiteiden arvioinnista valtiontukisääntöjen perusteella (EUVL C 195, 19.8.2009, s. 9).

      (20)  Hipolizingsillä on 5 prosentin osuus leasing-markkinoilla ja Hipo Fondilla 4 prosentin osuus toiseen pilariin kuuluvien eläkevarojen hallinnoinnissa.

      (21)  Keskeiset huomautukset vastaanotettiin 15 päivänä huhtikuuta 2013 ja 3 päivänä kesäkuuta 2013.

      (22)  Kehityssegmenttiä koskevia tietoja ei ole esitetty yksityiskohtaisesti, koska se ei ole tämän päätöksen kohde.

      (23)  Katso menettelyn aloittamista koskevan päätöksen johdanto-osan 153 kappale.

      (24)  Ks. johdanto-osan 60 kappale.

      (25)  Ks. esimerkiksi seuraavat komission päätökset: asia N 560/09, päätöksen tekopäivä 25.10.2010, tuki Fionia-pankin likvidoinnille (EUVL C 76, 10.3.2011, s. 3); asia N 194/09, päätöksen tekopäivä 23.4.2010, likvidaatiotuki Bradford & Bingleylle (EUVL C 143, 2.6.2010, s. 22) ja asia NN 39/08, päätöksen tekopäivä 5.11.2008, likvidaatiotuki Roskilde Bankille (EUVL C 12, 17.1.2009, s. 3).

      (26)  Ks. menettelyn aloittamista koskevan päätöksen johdanto-osan 158 kappale.

      (27)  Lähde: http://www.swedbank.com/idc/groups/public/@i/@sbg/@gs/@ir/documents/financial/cid_900555.pdf

      (28)  Ks. johdanto-osan 210 kappale.

      (29)  Ks. johdanto-osan 212 kappale.

      (30)  Ks. menettelyn aloittamista koskevan päätöksen johdanto-osan 219 kappale.


title: Neuvoston päätös 2011/625/YUTP, annettu 22 päivänä syyskuuta 2011 , Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta

text:
               23.9.2011

               FI

               Euroopan unionin virallinen lehti

               L 246/30

         NEUVOSTON PÄÄTÖS 2011/625/YUTP,
   annettu 22 päivänä syyskuuta 2011,
   Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto antoi 28 päivänä helmikuuta 2011 päätöksen 2011/137/YUTP (1), jolla pannaan täytäntöön Yhdistyneiden kansakuntien turvallisuusneuvoston päätöslauselma 1970 (2011).

               (2)

               Neuvosto antoi 23 päivänä maaliskuuta 2011 päätöksen 2011/178/YUTP, jolla muutettiin päätöstä 2011/137/YUTP (2) ja pantiin täytäntöön Yhdistyneiden kansakuntien turvallisuusneuvoston päätöslauselma 1973 (2011).

               (3)

               Yhdistyneiden kansakuntien turvallisuusneuvosto hyväksyi 16 päivänä syyskuuta 2011 päätöslauselman 2009 (2011), jolla muutettiin muun muassa päätöslauselmalla 1970 (2011) ja päätöslauselmalla 1973 (2011) määrättyjä rajoittavia toimenpiteitä.

               (4)

               Päätös 2011/137/YUTP olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2011/137/YUTP seuraavasti:

               1)

               Lisätään 2 artiklaan kohta seuraavasti:
               ”3.   Edellä olevaa 1 artiklaa ei sovelleta seuraavien tuotteiden tai palvelujen toimittamiseen, myyntiin tai siirtoon

                           a)

                           aseet ja niihin liittyvä kaiken tyyppinen materiaali sekä tekninen apu, koulutus, rahoitusapu ja muu apu, joka on tarkoitettu yksinomaan Libyan viranomaisille annettavaan turvallisuusapuun tai aseriisunta-apuun,

                           b)

                           pienaseet ja kevyet aseet sekä niihin liittyvä materiaali, joka on tuotu väliaikaisesti Libyaan yksinomaan Yhdistyneiden kansakuntien henkilöstön, tiedotusvälineiden edustajien ja humanitaarisessa työssä ja kehitysyhteistyössä toimivien työntekijöiden ja avustavan henkilökunnan käyttöön,

                     josta on ilmoitettu etukäteen komitealle ja josta komitea ei ole antanut kielteistä päätöstä viiden työpäivän kuluessa ilmoituksesta.”

               2)

               Kumotaan 4 a artiklan 1 kohta.

               3)

               6 artiklaan:

                           a)

                           lisätään kohta seuraavasti:
                           ”1 a   Pidetään edelleen jäädytettynä kaikki varat, muu rahoitusomaisuus ja taloudelliset resurssit, jotka ovat suoraan tai välillisesti seuraavien omistuksessa tai määräysvallassa

                                       a)

                                       Central Bank of Libya,

                                       b)

                                       Libyan Arab Foreign Bank,

                                       c)

                                       Libyan Investment Authority ja

                                       d)

                                       Libyan Africa Investment Portfolio,

                                 ja jotka ovat olleet jäädytettyinä 16 päivästä syyskuuta 2011 lähtien.”

                           b)

                           lisätään kohta seuraavasti:
                           ”4 b   Edellä 1 a kohdassa tarkoitettujen yhteisöjen osalta poikkeuksia voidaan myöntää varojen, muun rahoitusomaisuuden ja taloudellisten resurssien suhteen edellyttäen, että

                                       a)

                                       asianomainen jäsenvaltio on antanut komitealle ilmoituksen aikeestaan sallia varojen, muun rahoitusomaisuuden tai taloudellisten resurssien käyttö yhteen tai useampaan seuraavista tarkoituksista ja komitea ei ole antanut kielteistä päätöstä viiden työpäivän kuluessa tästä ilmoituksesta:

                                                   i)

                                                   humanitaariset tarpeet,

                                                   ii)

                                                   polttoaine, sähkö ja vesi ainoastaan siviilikäyttöön,

                                                   iii)

                                                   Libyan hiilivetyjen tuotannon ja myynnin aloittaminen uudelleen,

                                                   iv)

                                                   siviilihallinnon instituutioiden ja julkisten siviili-infrastruktuurien perustaminen, toiminta tai vahvistaminen tai

                                                   v)

                                                   pankkisektorin toiminnan uudelleen käynnistämisen helpottaminen myös Libyan kanssa käytävän kansainvälisen kaupan tukemiseksi tai helpottamiseksi,

                                       b)

                                       asianomainen jäsenvaltio on ilmoittanut komitealle, että kyseisiä varoja, muuta rahoitusomaisuutta tai taloudellisia resursseja ei anneta 1 kohdassa tarkoitettujen henkilöiden saataville tai hyödynnettäviksi;

                                       c)

                                       asianomainen jäsenvaltio on neuvotellut etukäteen Libyan viranomaisten kanssa näiden varojen, muun rahoitusomaisuuden tai taloudellisten resurssien käytöstä; ja

                                       d)

                                       asianomainen jäsenvaltio on ilmoittanut Libyan viranomaisille tämän kohdan mukaisesti toimitetusta ilmoituksesta eivätkä Libyan viranomaiset ole viiden työpäivän kuluessa vastustaneet kyseisten varojen, muun rahoitusomaisuuden tai taloudellisten resurssien vapauttamista.”

                           c)

                           lisätään kohta seuraavasti
                           ”5 a   Edellä oleva 1 a kohta ei estä siinä tarkoitettua yhteisöä suorittamasta maksua, joka johtuu sellaisesta sopimuksesta, joka on tehty ennen kyseisen yhteisön sisällyttämistä luetteloon tämän päätöksen nojalla, edellyttäen, että asianomainen jäsenvaltio on todennut, että 1 kohdassa ja 1 a kohdassa tarkoitettu henkilö tai yhteisö ei ole suoraan tai välillisesti maksun saaja, ja asianomainen jäsenvaltio on kymmenen työpäivää ennen asiaa koskevan luvan antamista ilmoittanut komitealle aikomuksestaan suorittaa tai vastaanottaa tällaisia maksuja tai sallia varojen, muun rahoitusomaisuuden tai taloudellisten resurssien vapauttaminen tätä varten.”

         2 artikla
   Poistetaan tämän päätöksen liitteessä mainittuja yhteisöjä koskevat merkinnät päätöksen 2011/137/YUTP liitteissä III ja IV olevista luetteloista.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä syyskuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 58, 3.3.2011, s. 53.

      (2)  EUVL L 78, 24.3.2011, s. 24.

      LIITE

         2 ARTIKLASSA TARKOITETUT YHTEISÖT

      Päätöksen 2011/137/YUTP liitteessä III olevasta luettelosta poistetut yhteisöt

                  1.

                  Central Bank of Libya

                  2.

                  Libyan Investment Authority

                  3.

                  Libyan Foreign Bank

                  4.

                  Libya Africa Investment Portfolio

                  5.

                  Libyan National Oil Corporation

            Päätöksen 2011/137/YUTP liitteessä IV olevasta luettelosta poistettu yhteisö
      Zuietina Oil Company